కోయంబత్తూర్: శానిటరీ నాప్కిన్లపై 12 శాతం వస్తు, సేవల పన్ను (జీఎస్టీ) విధింపునకు నిరసనగా తమిళనాడు యువత వినూత్నంగా నిరసన తెలిపింది. ప్రధానమంత్రి నరేంద్ర మోదీ, కేంద్ర ఆర్థిక మంత్రి అరుణ్ జైట్లీలకు శానిటరీ నాప్కిన్లను పంపేందుకు ప్రయత్నించింది. కోయంబత్తూర్లోని రెవల్యూషనరీ యూత్ ఫ్రంట్ శనివారం ఈ వినూత్న కార్యక్రమాన్ని నిర్వహించింది గతంలో శానిటరీ నాప్కిన్లపై కేవలం 5 శాతం పన్ను మాత్రమే వసూలు చేయగా.. ప్రస్తుతం ఏకంగా 12 శాతం జీఎస్టీ విధించడంపై ఆందోళనకారులు ఆగ్రహం వ్యక్తం చేశారు. హిందూత్వ కుట్రలో భాగంగానే నేప్కిన్లపై అత్యధిక పన్ను వసూలు చేస్తున్నారని కణ్మయి అనే కార్యకర్త ఆరోపించారు. జీఎస్టీతో నేప్కిన్ల ధరలు పెంచి మహిళల ప్రాథమిక హక్కుకు భంగకలిగిస్తున్నారన్నారు. మరోవైపు శానిటరీ నాప్కిన్లపై 12 శాతం జీఎస్టీ విధించడంపై ఢిల్లీ హైకోర్టులో ప్రజా ప్రయోజన వ్యాజ్యం దాఖలైంది. దీనిపై నవంబర్ 15 లోగా సమాధానం చెప్పాలంటూ కేంద్ర ఆర్థిక మంత్రి అరుణ్ జైట్లీకి ఢిల్లీ హైకోర్టు నోటీసులు జారీ చేసింది. కాజల్, కుంకుమ, బొట్టు బిళ్లలు, సింధూరం, గాజులు, వినికిడి పరికరాలు, ప్యాసెంజర్ బ్యాగులు, పూజా సమాగ్రి తదితర వస్తువులను జీఎస్టీ నుంచి మినహాయించాలి పిటిషన్ దారులు కోరారు.కండోమ్లు సహా గర్భనిరోధక సాధనాలన్నిటిపైనా జీఎస్టీ భారం పడకుండా చూడాలని విజ్ఞప్తి చేశారు.
koyambattur: saanitarii napkinlapai 12 saatam vastu, sevala pannu (gst) vidhimpunaku nirasanagaa tamilanadu yuvata vinuutnamgaa nirasana telipindi. pradhaanamantri narendra modii, kendra aardhika mantri arun jaitleelaku saanitarii naapkinlanu pampenduku prayatninchindi. koyambatturloni revaluchionary yooth frunt sanivaaram ee vinuutna kaaryakramaanni nirvahinchindi gatamlo saanitarii napkinlapai kevalam 5 saatam pannu matrame vasulu cheyagaa.. prastutam ekamgaa 12 saatam gst vidhinchadampai aandolanakaarulu aagraham vyaktam chesaru. hindutva kutralo bhagamgane nepkinlapai atyadhika pannu vasulu chestunnarani kanmayi ane kaaryakarta aaropinchaaru. jstto nepkinla dharalu penchi mahilala praathamika hakkuku bhangakaligistunnaran. marovaipu saanitarii napkinlapai 12 saatam gst vidhinchadampai dhilli hycortulo praja prayojana vyaajyam daakhalaindi. deenipai navambar 15 loga samadhanam cheppaalantuu kendra aardhika mantri arun jaitleeki dhilli hycortu notisulu jaarii chesindi. kajal, kunkuma, bottu billalu, sindhuram, gaajulu, vinikidi parikaraalu, passenger byaagulu, poojaa samagri taditara vastuvulanu gst nunchi minahaayinchaali pitition daarulu koraru.kandomlu sahaa garbhanirodhaka saadhanaalannitipainaa gst bharam padakunda chuudaalani vignapti chesaru.